Con a revolución francesa a nueva Primera Republica Francesa prencipó una serie de guerras, as ditas Guerras revolucionarias francesas, en as que Francia luitó quasi contra toda Europa, y que tenioron continación con as guerrs napolionicas quan Napolión I convirtó Francia en oPrimer Imperio Francés. Mientres istas guerras, Francia conquirió toda a costa norte d'a Mediterrania occidental, encluyendo-ie a peninsula iberica y a peninsula italica, pero os angleses continoron con a suya base naval de Chibraltar, de muita importancia estratechica, y adhibioron una nueva colonia y base naval con a conquiesta de Malta, fendo imposible a expansión francesa dillá d'a Mediterrania occidental, como amostró a tentativa de Napolión de conquerir Echipto, que remató con a redota naval en a batalla d'Aboukir en 1798. Con a redota final de Napolión, o reino d'Anglaterra mantenió en o Congreso de Viena as suyas conquiestas mediterranias, esdevenindo asinas una nueva potencia naval mediterrania. Dende alabez, Francia y Anglaterra rivalizoron por o control maritimo d'a Mediterrania.